Pravidlá súťaže Veľká letná pátračka
Súťaž realizovaná obcou Beluša v období od 01.07.2025 do 31.08.2025 (ďalej len „súťaž“).
SÚŤAŽNÉ PODMIENKY
Vyhlasovateľ súťaže
Vyhlasovateľom súťaže je Obec Beluša, Farská 1045/6, 018 61 Beluša, IČO: 00317063, 
DIČ: 2020441445 (ďalej len ,,vyhlasovateľ “).
Účastníci súťaže
Súťaž je určená pre fyzické osoby vo veku do 15 rokov, ktoré vylúštia zadanie. Z účastníkov vyžrebuje starosta obce jedného víťaza hlavnej ceny a dvoch víťazov reklamných predmetov obce Beluša. Na odovzdanie výhry sa vyžaduje účasť alebo konanie zákonných zástupcov výhercu.
Miesto a trvanie súťaže
Súťaž bude prebiehať od 01.07.2025 do 31.8.2025, odpoveď na zadanie treba odovzdať najneskôr do 03.09.2025, mená výhercov a fotografie môžu byť zverejnené na facebookovej stránke obce Beluša a Obecnej knižnice v Beluši alebo na oficiálnom webe obce.
Podmienky súťaže
Podmienkou zaradenia do súťaže je odpoveď na zadanie a zároveň fotografia zapojeného účastníka súťaže aspoň na jednom z vybraných miest, na ktorých sa nachádzajú súťažné zadania. Spoločne s odpoveďou je potrebné uviesť meno a priezvisko súťažiaceho a kontaktné údaje – adresa trvalého pobytu, dátum narodenia, telefón a e-mailová adresa zákonného zástupcu.
Jednotlivec sa do súťaže môže prihlásiť iba raz. 
Vyhlasovateľ súťaže si vyhradzuje právo nezaradiť do súťaže príspevky nesúvisiace s témou a s násilným alebo inak nevhodným obsahom v rozpore s dobrými mravmi.
Podmienkou zaradenia do súťaže je zaslanie odpovede spolu s vyplneným súhlasom so spracúvaním osobných údajov alebo nasledujúce znenie súhlasu v texte e-mailu:
Prevádzkovateľovi Obec Beluša, Farská 1045/6, 018 61 Beluša, IČO:  00317063| (ďalej len „prevádzkovateľ“) udeľujem svoj dobrovoľný a výslovný súhlas so spracúvaním mojich osobných údajov  v rozsahu mena, priezviska, adresy trvalého pobytu, dátumu narodenia, telefónu, e-mailovej adresy, fotografie dotknutej osoby (súťažného príspevku) za účelom organizácie súťaží pre verejnosť
v rozsahu: účel organizácie súťaží pre verejnosť a ďalším využitím zaslaného príspevku.  
za účelom: zverejnenia fotiek na sociálnej sieti obce Beluša https://www.facebook.com/Belusa
 a webovom sídle obce Beluša www.belusa.sk 
Dotknutá osoba zároveň udeľuje súhlas s ďalším využitím zaslaného príspevku.
Žrebovanie
Starosta alebo prednosta obce vyžrebuje jedného víťaza hlavnej vecnej ceny a dvoch ďalších víťazov, ktorí získajú reklamné predmety obce Beluša.
Oznámenie výsledkov súťaže
Kompletný zoznam výhercov zverejní vyhlasovateľ na facebookovej stránke obce Beluša a Obecnej knižnice v Beluši a na webovom sídle obce Beluša www.belusa.sk po 03.09.2025. 
Výhry
Výhercovia získajú po splnení súťažných podmienok vecné ceny alebo darčekové predmety od obce Beluša.
Víťazom súťaže budú odovzdané výhry do vlastných rúk na Obecnom úrade v Beluši v termíne, ktorý vyhlasovateľ súťaže včas oznámi.
Umiestnenie súťažných podmienok
Tieto súťažné podmienky sú účastníkom k dispozícii na webovom sídle obce Beluša www.belusa.sk 
V Beluši, dňa 30.6.2025.
V prípade ďalších otázok sa obráťte na kontaktnú osobu: Mgr. Petra Martišová, kniznica@belusa.sk, tel.: +421/ 42/2853 503, mobil: 0910 775 552.
